b'\n_START_ARTICLE_\nWhat About Now (album)\n_START_SECTION_\nSnimanje i produkcija\n_START_PARAGRAPH_\nU intervjuu za \xc4\x8dasopis Classic Rock, gitarist Richie Sambora izjavio je da su What About Now snimili prije zavr\xc5\xa1etka snimanja njegova solo-albuma Aftermath of the Lowdown. Sa Jonom je po\xc4\x8deo pisati tekstove pjesama i ubrzo su se na\xc5\xa1li s ostatkom sastava u studiju. Dodao je: "Album je zavr\xc5\xa1en i odli\xc4\x8dno zvu\xc4\x8di. Turneju 2013. zapo\xc4\x8dinjemo u velja\xc4\x8di i vrlo brzo \xc4\x87emo biti na stadionu u va\xc5\xa1oj blizini"._NEWLINE_Sambora je novi uradak opisao kao "kombinaciju razli\xc4\x8ditih elemenata", s tim da je uvjerio stare ljubitelje da \xc4\x87e u novom albumu isto toliko u\xc5\xbeivati kao \xc5\xa1to su ve\xc4\x87 vi\xc5\xa1e od 30 godina u\xc5\xbeivali u starom._NEWLINE_Producirani su videozapisi za prva dva singla: "Because We Can" i "What About Now". Videozapis je tako\xc4\x91er stvoren za solo-singl Jona Bon Jovija pod imenom "Not Running Anymore" koji se nalazi na albumu kao dodatna skladba uz "Old Habits Die Hard". Skladba "Not Running Anymore" nominirana je za Zlatni globus 13. prosinca 2013.'